text: Commentary on the beautiful city of Fuglafjordur in the Faroe islands, including photos and news
text: #000000
text: Seinastu greinirnar her á síðuni hava verið sera krittiskar, tær vóru eisini ætlaðar at vísa, hvussu kommunalu íløgurnar verða prioriteraðar.
text: #000004
text: Í barnaskúlanum finnst okkara mest virðismikla tilfeingi.
text: #000007
text: Havsbrún, Vónin og allar hinar fyritøkurnar koma skúlanum ikki til knýggja. Hettar sigi eg ikki fyri at niðurgera hesar góðu og sunnu fyritøkur, men fyri at peika á verðuliga varandi gullnámið.
text: #000008
text: Tað eru børnini, sum eru besta tilfangið í einhvørjum samfelagi, Tað eru tey, sum skulu bera førningin víðari. Tað eru tey, sum um fá ár koma at mynda samfelagið. Teirra dugnaskapur kemur at skapa teirra lívsgrundarlag.
text: #000009
text: Ein gott útbúgvin ungdómur er gull verdur fyri eitthvørt samfelag, og barnaskúlin er fundamentið har víðari skal byggjast. Neyðugt er tí eisini at hava góðar karmar.
text: #000010
text: Sum formaður í mentamálanevndini í 8 ár, har hjartamálið var skúlin, kann eg ikki annað enn taka til orðana og harðliga átala polittiska stevnumiðið hjá sitandi býráði.
text: #000011
text: Nógv eru mistøkini at finnast at, men eg vil ikki troytta lesaran, og taki tí bert fram pjøssingina av Gamla skúla.
text: #000012
text: Barnaskúlin:1. flokkur – 7. flokkur húsast í gamla skúla. Hesin bygningur er bygdur í 1936 og hevur timburgólv. Fleiri eru pjøssingarnar, sum gjørdar eru upp gjøgnum árini, og harvið sera nógvur peningur svansaður burtur í fyribylsloysnum.
  Størsta mistakið bleiv gjørt fyrst í 90unum, tá ið skúlin innan varð lappaður við gipsi frá kjallara til ovastu hædd, ein íløga sum harðliga varð átalað áv: skúlastýri, leiðslu og lærarum, men pjøssingin bleiv trumfað ígjøgnum, vit fingu sama sera vánaliga bygning, sum øll vóru og eru misnøgd við. Ljóðviðurskiftini eru undir allan kritikk.
text: #000016
text: Bygningurin, er klárt vánaligasti barnaskúli á Føroya landi,
text: #000017
text: hann er óbrúkiligur til ein barnaskúla ár 2008, líka mikið um svampur er ella ikki.
text: #000018
text: Langtíðarætlanin, fyri skúlabygging, sum stungin varð út í kortið fyri 10 árum síðani er løgd á ís. Fyrsta stigi bleiv tíbetur veruleiki, áðrenn sitandi býráð skeyt ætlanina í kav.
text: #000019
text: Um seriøsar ætlanir fyri einum framtíðar barnaskúla lógu á borðinum, og ikki bert vóru nýttar sum veggjapríði, so kundu øll liva undir verandi umstøðum í nøkur fá ár, við hjálp frá hølum uttan fyri skúlan. Pjøssingarpeningurin kundi tá verið nýttur meira skilagott.
text: #000021
text: Við hesi loysn sum góðtikin er, fáa vit:
  1) Eina óvirðiliga loysn hjá næmingunum,
  4) vit koma framvegis at hava ein vánaligan bygning við timburgólvi.
  5) peningur verður svansaður burtur.
text: #000023
text: NB:Tað skulu meira enn 500.000,- kr. til, um hann ikki framvegis skal verða skýrdur vánaligasti barnaskúli á Føroya landi.
text: #000024
text: Allar fyribylsloysnirnar sum framdar vóru í 80unum og 90unum eiga skyldina fyri, at skúlaviðurskiftini her í býnum so langt frá lúka tíðarinnar krøv.
text: #000025
text: Her má sigast, at pinkulingahugsjónir seta karmarnar.
text: #000026
text: Í juni mánaða fyri einum árið síðani hevði eg eitt skriv i bløðunum og á hesari síðuni.
  Tað var viðvíkjandi soppamálinum í Tórshavnar kommunuskúla.
text: #000027
text: Almenn móttøka í Gøtu skúla
text: #000028